གསུམ་པའི་ནང་།སྐུ་ཞབས་ཀྲང་པོ་ཧྲུའུ་ཡིས་རྒྱ་དམར་གྱི་ཀྲུང་ཀོའི་བོད་ས་གནས་ལོ་རྒྱུས་ཟེར་བའི་དྲིལ་བསྒྲགས་རྒྱུ་ཆ་ལུང་འདྲེན་གནང་དེ་རྒྱས་བཤད་གནང་བ་ནི།བོད་ཡོན་རྒྱལ་རབས་ནས་རྒྱ་ནག་ཡུལ་དབུས་སམ་ཀྲུང་ཀོའི་ས་ཁུལགི་མངའ་འོག་ཡིན།ལྕགས་ཕག་ལོའི་རྗེས་སུ་བོད་རང་བཙན་ཁྱབ་བསྒྲགས་གནང་བར་རྒྱ་ནག་མི་སེར་རྒྱལ་ཁབ་ཀྱིས་ངོས་ལེན་གནང་མེད།༡༩༤༩ལོར་རྒྱ་དམར་གྱིས་སྲིད་དབང་བཙུགས་རྗེས་བོད་བཙན་བཟུང་བྱས་པ་དེ་ནི་བཙན་འཛུལ་མིན་པར་བདག་དབང་ལག་བསྟར་ཡིན།མ་འོངས་པར་རྒྱ་ནག་དམངས་གཙོར་བསྒྱུར་བཅོས་གནང་རྗེས་མཉམ་འབྲེལ་རྒྱལ་ཚོགས་ཀྱི་གྲོས་ཆོད་༡༥༡༤ནང་དུ་ཚད་འཛིན་དོན་ཚན་ཡོད་པ་སྟེ།རྒྱལ་ཁབ་གཅིག་གྱུར་དང་མངའ་ཁོངས་ཆ་ཤས་སམ་ཆ་ཚང་གཏོར་བརླག་བྱེད་པའི་དམིགས་ཡུལ་གྱི་རེ་ངན་མཉམ་འབྲེལ་རྒྱལ་ཚོགས་ཀྱི་རྩ་འཛིན་གྱི་དགོངས་གཞི།རྩ་དོན་དང་མཐུན་ཐབས་མེད་པས་བོད་པར་མི་རིགས་རང་ཐག་རང་གཅོད་ཀྱི་ཐོབ་ཐང་མེད་ཟེར།